Nonta ma-chem na seman a akow,
kigwan Jesus cha disipolos to i “Onba-sil kiyed ma piig na baybay.”
Et inpayas cha ma chakel a too,
et iyandogan ired ma bangken timokkongan Jesus.
Gwara pay iriy echom a bangken ekiolop.
Idi man-aahad i bangked ma baybay,
biglen pimekes i chahem tan kesopsopjat i chalojon cha sekep na bangka et chanchanin melned.
Nem si Jesus enan,
gwared ma oget na bangken manjo-jo-gwek chiwa iyadpenan a tokkongan.
Et bingon iren ma disipolos ton kigwan cha i “Maistoro,
eg mo ikaskaso no metiy kiya?”
Et bimangon mes Jesus a binilin toy chahem i “Salcheng ka!”
et kigwan to ngod chalojon i “Eket ka!”
Et biglen simalcheng i chahem tan timalnay chalojon.
Et kigwan to wed disipolos to i “Niyana ketahot kayo?
Nagwara ayay pamati yod si-kak?”
Et timahot a pasiya ira ma disipolos ton iyankinowan ira i “Siya emo ja too?
Apay nga angken chahem tan chalojon,
napiyati ra?”